
Referat fra ordinært afdelingsmøde for Ældreboligerne 
Sandkåsvej 3-37, 8210 Aarhus V 

Til stede:
10 beboere
Brian, Teknisk service
Martin, Teknisk service
Olivar, Projektleder
Louise, Boligudlejningen 
Per, Boligudlejningen 

Mandag den 24. august 2026 kl. 13.00-14.00 
i den store festsal på Folkehuset Toftegården. 

Dagsorden: 
1. Valg af dirigent. 
Per 

2. Valg af referent. 
Per 

3. Behandling af indkomne forslag:
a). Udskiftning af gadelamper. 
Gadelamperne udskiftes via planlagt vedligehold og har derfor ingen huslejekonsekvens for beboerne.

b). Udskiftning af asfalt. 
Der er stadig ikke en afklaring på fordelingen med ungdomsboligerne og vi kan ikke tvinge dem til at betale en andel af omkostningerne. Der vil stadig være en løbende dialog med administrator af ungdomsboligerne. Indtil videre vil asfalten (huller), blive udbedret efter behov. 

c). Maling af skure udvendigt. 
Skurene bliver malet via planlagt vedligehold, sammen med det øvrige træværk og har derfor ingen huslejekonsekvens for beboerne.

d). Etablering af vandhane på haveside af boligen. 
Etablering af vandhane på havesiden vil koste ca. kr. 337.500,00 for de 18 boliger og ved en betaling over 5 år, vil det give en huslejestigning på ca. kr. 312,00 pr. måned pr. lejemål.
Forslaget blev nedstemt.

4. Fremlæggelse og godkendelse af afdelingens driftsbudget for 2027. 
En godkendelse af det vedlagte budgetforslag - uden indkomne 
forslag - vil betyde en gennemsnitlig huslejestigning pr. lejemål 
pr. 01.01.2027 på kr. 225,00 pr. måned. 
Budgettet blev godkendt.


5. Beslutning om: 
a) regnskabsgodkendelse 
Nej tak 

b) afholdelse af valg 
Der var ingen der ønskede at stille op til afdelingsbestyrelse 

c) valg af formand for afdelingsbestyrelsen 
Ikke aktuelt

d) afdelingsbestyrelsens størrelse 
Ikke aktuelt

6. Eventuelt.
Fortovsbelægningen er skæv/synker.
Udbedringen påbegyndes i uge 36 eller 37 og pedelteamet sikrer at vi kommer hele vejen rundt.

Når batterierne i dørlåsen i hoveddøren, løber tør for strøm, kan beboerne ikke låse døren op.
Pedelteamet er i dialog med leverandøren om at få en advarselsnotifikation inden batteriet løber helt tør for strøm.

Kan der sendes 2 indbydelser/dagsordener til de lejemål hvor der er to personer på lejekontrakten.
Det er desværre ikke en mulighed i vores nuværende administrationssystem. Bliver det en mulighed senere, vil vi naturligvis gerne fremsende to indbydelser.

Hanne fra nr. 15 påpegede kuldeindtræk fra stuevinduet.
Pedelteamet rekvirerer en tømrer til at se på det og komme med mulige løsninger.

Torben fra nr. 11 spurgte om de skal blive ved med at opbevare den gamle køkkenbordplade efter de har skiftet den til en ny.
Det blev aftalt at en synsmedarbejder kontakter Torben for at aftale tid for besigtigelse af de udskiftninger der er foretaget i boligen. Pga. ferie går der ca. 14 dage inden lejer kontaktes.

Tak for et godt møde.
